b'\n_START_ARTICLE_\nOld Bay Seasoning\n_START_SECTION_\nHist\xc3\xb2ria\n_START_PARAGRAPH_\nL\'any 1937, Gustav Brunn va emigrar del poble bavar\xc3\xa8s de Bastheim (Alemanya) a Baltimore, la principal ciutat de Maryland. L\'any 1939, va fundar una empresa d\'esp\xc3\xa8cies anomenada la Baltimore Spice Company. Brunn va ser el creador d\'Old Bay, que en un primer moment va anomenar "Delicious Brand Shrimp and Crab Seasoning" (Condiment per a gambes i cranc de la marca Deliciosa). Hom diu que moltes tavernes de Baltimore van comen\xc3\xa7ar a vendre crancs cuits al vapor i condimentats amb la barreja salada, ja que animava els clients a comprar m\xc3\xa9s cervesa. L\'any 1990, l\'empresa McCormick & Company va comprar els drets del condiment a la Baltimore Spice Company i va passar a ser l\'unic productor d\'Old Bay.\n_START_SECTION_\nNom\n_START_PARAGRAPH_\nRep el nom de l\'Old Bay Line, o "vella l\xc3\xadnia de la badia". Aquest va ser el sobrenom de la Baltimore Steam Packet Company, una empresa de transport en vaixell que existia de 1840-1962 i que transportava passatgers per la Badia de Chesapeake, sobretot de Baltimore a Norfolk, Virg\xc3\xadnia.\n_START_SECTION_\nIngredients i \xc3\xbas\n_START_PARAGRAPH_\nInclou llavors d\'api, mostassa, pebre vermell, llorer, clau, pebre de Jamaica, gingebre, mac\xc3\xads, cardamom, canyella i papika, entre d\'altres esp\xc3\xa8cies. S\'afegeix a una gran quantitat de menjars, sobretot a la cuina regional de Maryland. S\'associa principalment amb cranc blau i d\'altres tipus de marisc, per\xc3\xb2 tamb\xc3\xa9 s\'afegeix a menjars com patates, crispetes, pollastre, blat de moro o ous.'